ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
9 ธ.ค. 2558

สรุปตลาดภาคเช้า  
ตลาดภาคเช้าปรับตัวลดลงในทิศทางเดียวกันกับตลาดรอบบ้าน โดยหุ้นกลุ่มหลักที่ยังฉุดให้ดัชนีปรับตัวลงคือหุ้นกลุ่มพลังงาน นำโดยการปรับตัวลดลงของ PTTEP -3.46% ขณะที่กลุ่มที่ยังเด่นกว่าตลาดต่อเนื่องคือกลุ่มท่องเที่ยวและกลุ่มโรงพยาบาล สำหรับมูลค่าการซื้อขายยังเบาบางจากการเป็นสัปดาห์ที่มีวันหยุดขั้นกลางในวันพรุ่งนี้
 
แนวโน้ม ภาคบ่าย
คาดดัชนีมีแนวโน้มผันผวน เราคาดการแกว่งตัวหลุดลงไปทดสอบที่ระดับ 1,290 จุดจากแรงกดดันจากมุมมองเทคนิค อย่างไรก็ดี ด้วยแรงรีบาวด์ของราคาน้ำมันดิบในช่วงเช้าทำให้เราคาดหวังการรีบาวด์ของหุ้นกลุ่มพลังงานจะเป็นเป้าหมายการดึงดัชนีกลับหากมีการแกว่งตัวลงทดสอบแนวรับ สำหรับการเก็งกำไร ยังแนะนำหุ้นที่ได้ประโยชน์จากราคาน้ำมันตกต่ำ AAV EPG และ SWC
 
วิเคราะห์ทางเทคนิค
NCL ราคาปิด 2.18 บาท
แนวรับ 2.14 บาท   แนวต้าน 2.40 บาท แนว cut loss หากใกล้จะหลุด 2.10 บาท
กราฟ  NCL อ่อนตัวมากเกินไป ทำให้ Stoch ลงสู่ระดับ Super Ovrsold ถึง 7% และเป็นแนวที่เคยเกิดการ rebound มาแล้วทุกครั้ง  ในครั้งนี้จึงมีโอกาสเด้งตัวขึ้นในจังหวะเดียวกันกับอดีต  คาดการการดีดตัวระยะสั้นไปยัง 2.40 บาท
 
เด็กแนว
ASIMAR   ที่ผ่านมาการย่อตัวของราคาอาซิ้ม เกิดขึ้นในช่วงสั้นๆ  จากนั้นก็กลับมาเดินหน้าต่อ และสร้าง new high ในที่สุด  คราวนี้ก็เริ่มย่อตัวอีกแล้ว เป็นในทิศทางเดียวกับตลาดรวม แต่ถือว่าแข็งแรงกว่าเยอะ  เพราะอ่อนตัวเล็กๆ  ไว้ฟอร์มของหุ้นที่แข็งแกร่งได้เป็นอย่างดี
ยังไงก็ตามหุ้นถ้ามีดีซ่อนอยู่ก็ย่อมไม่มีคนทิ้งหุ้น  จุดเด่นของอาซิ้มรอบนี้คือ กำไรที่ทุบสถิติสูงสุด ผลงานใน ไตรมาส3 พุ่งแรง 666% เลขสวย เลขรวยอะไรขนาดนั้น และใน ไตรมาส4 โอกาสกำไรโดดเด่นไม่แพ้กันเป็นงานบำรุงรักษาเรือของหน่วยงานในประเทศ คาดว่ากำไรเติบโตขึ้นอีกกว่าปีก่อนไม่น้อยกว่า 60% และกำไรทั้งปี 58 ไม่น้อยกว่า 160 ล้านบาท    
ซึ่ง EPS ปีนี้ยังไงก็เห็น 0.60 บาท  ถ้าให้ PE ที่เพียง 8 เท่าราคาเป้าหมายก็ 4.80 บาท ถ้าให้ที่ 10 เท่าของค่าเฉลี่ย 3 ปี เป้าราคาจะเหมาะสมที่ 6 บาท มองราคาหุ้นในกระดานตรงนี้ถูกเกินไปล่ะ  ที่สำคัญการจ่ายปันผลกระฉูดแน่ ถ้าให้เงินปันผล 0.30 บาท จะได้ yield รุนแรงระดับ 9.2% ตามมาตราวัดค่าเลยทีเดียวอ่ะ  พระเจ้าช่วยกล้วยทอดอะไรจะมากมายขนาดนั้น  ถือได้ว่านี่คือหุ้น high growth และ high yield แถมยัง high upside อีกด้วย   นี่คือหุ้นคุณค่าที่น่าสะสมอย่างยิ่งจร้า 
ฟอร์มกราฟ ASIMAR อยู่ในระยะของการอ่อนตัวปรับฐาน แต่การอ่อนตัวมาที่แนว support นี้และเกิด Oversold ที่ Stoch คาดว่าจะทำให้เกิดการ rebound ได้ โดยมีแนวต้าน 3.40 บาท  และให้มีวินัยในการลดความเสี่ยงหากราคาหุ้นหุ้น 3.20 บาท